Φρανκ Λαντζέλα

Ο Φρανκ Α. Λαντζέλα Τζούνιορ (Αγγλικά: Frank Langella, 1 Ιανουαρίου 1938 - ) είναι Αμερικανός ηθοποιός γνωστός για τους ρόλους του στη σκηνή και στην οθόνη. Απέφυγε την καριέρα ενός παραδοσιακού σταρ του κινηματογράφου κάνοντας το θέατρο το επίκεντρο της καριέρας του, με συχνές εμφανίσεις στο Μπρόντγουεϊ. Έχει λάβει τέσσερα βραβεία Τόνυ καθώς και υποψηφιότητες για ένα Όσκαρ, ένα BAFTA, ένα Έμμυ και δύο Χρυσές Σφαίρες. Ο Λαντζέλα υποδύθηκε τον Ρίτσαρντ Νίξον στη θεατρική παραγωγή και την κινηματογραφική ταινία Frost/Nixon: Η αναμέτρηση.

Έκανε το ντεμπούτο του στο Μπρόντγουεϊ στο έργο Γέρμα  του Φεδερίκο Γκαρθία Λόρκα το 1966. Έκτοτε καθιερώθηκε ως σταρ του Μπρόντγουεϊ κερδίζοντας τέσσερα βραβεία Τόνυ, τα δύο πρώτα του βραβεία καλύτερου ηθοποιού σε θεατρικό έργο παίζοντας στο Seascape του Έντουαρντ Άλμπι (1975), στο Οικογενειακό βάρος του Ιβάν Τουργκένιεφ (2002), στο έργο Frost/Nixon (2007) ως Ρίτσαρντ Νίξον, στο έργο Ο πατέρας (2016) του Φλόριαν Τσέλερ στον ρόλο ενός ηλικιωμένου που πάσχει από αλτσχάιμερ. Ήταν επίσης υποψήφιος για Τόνυ για την ερμηνεία του στα έργα Δράκουλας (1978), Match (2004) και Man and Boy (2012).

Η επανάληψη του ρόλου του Νίξον στην κινηματογραφική παραγωγή του έργου σε σκηνοθεσία του Ρον Χάουαρντ του χάρισε μια υποψηφιότητα για Όσκαρ Α' Ανδρικού Ρόλου. Άλλοι αξιόλογοι κινηματογραφικοί ρόλοι τους Λαντζέλα περιλαμβάνουν τις ταινίες Το απόρρητο ημερολόγιο μιας παντρεμένης (1970), Το μυστήριο με τις 12 καρέκλες (1970) του Μελ Μπρουκς, Κόμης Δράκουλας: Φυγή απ' τα Καρπάθια (1979), Ντέιβ: Πρόεδρος για μια μέρα (1993), Η ένατη πύλη (1999), Καληνύχτα, και καλή τύχη (2005), Starting Out in the Evening (2007) Wall Street: Το χρήμα ποτέ δεν πεθαίνει (2010), Μοιραία σχέση (2010), Ο Φρανκ και το ρομπότ (2012), Νώε (2014), Captain Fantastic (2016) και Η δίκη των 7 του Σικάγου (2020).

Στην τηλεόραση, υποδύθηκε τον δικαστή του Ανωτάτου Δικαστηρίου Γουόρεν Μπέργκερ στην ταινία Muhammad Ali's Greatest Fight (2013) του HBO και τον γερουσιαστή Ρίτσαρντ Ράσελ Τζούνιορ στην ταινία Έως το τέλος (2016), επίσης του HBO. Ο Λαντζέλα έπαιξε επίσης έναν επαναλαμβανόμενο ρόλο χειριστής της KGB στη σειρά Οι Αμερικάνοι (2013–2017) του FX και τον Σεμπάστιαν Πιτσιρίλο στην τραγικοκωμική σειρά Kidding (2018–2020) του δικτύου Showtime.

 Τα πρώτα χρόνια 
Ο Λαντζέλα είναι Ιταλοαμερικανός. Γεννήθηκε την 1η Ιανουαρίου 1938 στο Μπεγιόν του Νιου Τζέρσεϊ. Είναι γιος της Αντζελίνα Μπαρμπάτο (1915–2012) και του Φρανκ Α. Λαντζέλα (1913–1991), στελέχους επιχειρήσεων. Ο Λαντζέλα φοίτησε στο Δημοτικό Σχολείο Ουάσιγκτον και στο γυμνάσιο του Μπεγιόν. Αφού η οικογένεια μετακόμισε στο Σάουθ Όραντζ του Νιου Τζέρσεϊ, αποφοίτησε από το λύκειο Κολούμπια το 1955 και αργότερα αποφοίτησε από το Πανεπιστήμιο Syracuse το 1959 με πτυχίο Bachelor of Arts στο θέατρο.

 Καριέρα 

 1963–1989: Οι πρώτοι ρόλοι 
Ο Λαντζέλα εμφανίστηκε σε σκηνές εκτός Μπρόντγουεϊ (στο The Imoralist το 1963 και στο The Old Glory του Ρόμπερτ Λόουελ το 1965 μεταξύ άλλων παραστάσεων) προτού κάνει την πρώτη του εμφάνιση σε μια σκηνή του Μπρόντγουεϊ στη Νέα Υόρκη, με το έργο Γέρμα του Φεδερίκο Γκαρθία Λόρκα, το 1966. Μετά από αυτόν τον ρόλο, εμφανίστηκε στο A Cry of Players υποδυόμενος τον νεαρό Ουίλλιαμ Σαίξπηρ δίπλα στην Αν Μπάνκροφτ το 1968.

Η Μπάνκροφτ πρότεινε τον Λαντζέλα στον σύζυγό της, Μελ Μπρουκς, ο οποίος του έδωσε τον πρωταγωνιστικό ρόλο στο Μυστήριο με τις 12 καρέκλες (1970).  Την ίδια χρονιά, εμφανίστηκε επίσης στο Το απόρρητο ημερολόγιο μιας παντρεμένης του Φρανκ Πέρι, κερδίζοντας υποψηφιότητα για Χρυσή Σφαίρα πρωτοεμφανιζόμενου ηθοποιού. Ο Λαντζέλα κέρδισε το πρώτο του βραβείο Τόνυ για την ερμηνεία του στο Seascape του Έντουαρντ Άλμπι το 1975 και προτάθηκε ξανά για την ερμηνεία για την οποία ήταν περισσότερο γνωστός στην αρχή της καριέρας του: τον ομώνυμο ρόλο της παράαστασης Δράκουλας στο Μπρόντγουεϊ το 1977. Παρά τους αρχικούς του ενδοιασμούς για την επανάληψη του ρόλου, πείστηκε να πρωταγωνιστήσει δίπλα στον Λόρενς Ολίβιε στην κινηματογραφική εκδοχή του έργου με τίτλο Κόμης Δράκουλας: Φυγή απ' τα Καρπάθια που σκηνοθέτησε ο Τζον Μπάνταμ.

Ο Λαντζέλα έπαιξε στη συνέχεια τον Σέρλοκ Χολμς σε μια μεταφορά του 1981 του θεατρικού έργου Σέρλοκ Χολμς. Επανέλαβε τον ρόλο στο Μπρόντγουεϊ το 1987 στο έργο του Τσαρλς Μάροβιτς Sherlock's Last Case. Την ίδια χρονιά, ενσάρκωσε τον κακό Σκέλετορ, έναν από τους αγαπημένους του ρόλους, στην ταινία Οι κυρίαρχοι του σύμπαντος. Το 1988 συμπρωταγωνίστησε στην ταινία του Ροζέ Βαντίμ Και ο Θεός έπλασε τη γυναίκα. Το 1982 ο Λαντζέλα ενσάρκωσε τον Αντόνιο Σαλιέρι στην παράσταση Αμαντέους στο Μπρόντγουεϊ αντικαθιστώντας τον Ίαν Μακ Κέλεν. Κατά τη διάρκεια αυτής της περιόδου έπαιξε επίσης στο Passion το 1983, στο Design for Living του Νόελ Κάουαρντ το 1984, στο After the Fall του Άρθουρ Μίλερ το 1984 και στο Hurlyburly το 1985. Υποδύθηκε επίσης τον Πρόσπερο στην Τρικυμία του Ουίλλιαμ Σαίξπηρ

 1990–2008: Καταξίωση στο Μπρόντγουεϊ και Frost/Nixon 
Το 1993, έκανε την εμφάνισή του σε τρία επεισόδια του Σταρ Τρεκ: Διαστημικός σταθμός 9 στον ρόλο ενός δόλιου υπουργού. Την ίδια χρονιά, πρωταγωνίστησε στην πολιτική κωμωδία Ντέιβ: Πρόεδρος για μια μέρα με πρωταγωνιστές του Κέβιν Κλάιν και Σιγκούρνι Γουίβερ. Έπαιξε επίσης έναν δεύτερο ρόλο στην κωμωδία Junior με τους Άρνολντ Σβαρτσενέγκερ, Ντάνι Ντε Βίτο και Έμα Τόμσον. Το 1994, ήταν ο αφηγητής του επεισοδίου για τον Τένεσι Ουίλιαμς στη σειρά ντοκιμαντέρ American Masters. Το 1996, ο Λαντζέλα πρωταγωνίστησε στην παράσταση του Μπρόντγουεϊ Ο πατέρας του Όγκουστ Στρίντμπεργκ. Την ίδια χρονιά, πρωταγωνίστησε στην κωμωδία Έντι, ο θρύλος του NBA, με πρωταγωνίστρια τη Γούπι Γκόλντμπεργκ, με την οποία είχε ερωτική σχέση μέχρι το 2000. Έπαιξε επίσης στην κινηματογραφική μεταφορά του 1997 του έργου Λολίτα, με πρωταγωνιστές τους Τζέρεμι Άιρονς και Μέλανι Γκρίφιθ. Το 1999, πρωταγωνίστησε δίπλα στον Τζόνι Ντεπ στην ταινία Η ένατη πύλη του Ρομάν Πολάνσκι.
μικρογραφία| Ο Λαντζέλα στο Διεθνές Φεστιβάλ Κινηματογράφου του Τορόντο το 2007
Το 2000, ο Λαντζέλα έπαιξε τον Εμπενίζερ Σκρουτζ σε μια μουσική διασκευή της Χριστουγεννιάτικης ιστορίας που ανέβηκε στο Madison Square Garden. Εμφανίστηκε επίσης σε αξιόλογες παραστάσεις εκτός Μπρόντγουεϊ, μεταξύ των οποίων στον πρωταγωνιστικό ρόλο του The Prince of Homburg. Εμφανίστηκε επίσης στο "Dominance", ένα επεισόδιο του 2003 της σειράς Νόμος και τάξη: Ειδική ομάδα και το 2005 έπαιξε έναν επαναλαμβανόμενο ρόλο στη βραχύβια κωμική σειρά Kitchen Confidential.

Ο Λαντζέλα επέστρεψε στη σκηνή το 2002 με το έργο του Ιβάν Τουργκένιεφ Οικογενειακό βάρος απέναντι στον Άλαν Μπέιτς . Η παράσταση κέρδισε την αποδοχή των κριτικών με τον Λαντζέλα να κερδίζει το δεύτερο βραβείο Τόνυ Καλύτερου Ηθοποιού σε Θεατρική Παράσταση και βραβείο Drama Desk Εξαίρετου Ηθοποιού σε Θεατρικό έργο. Το 2004 έπαιξε στην παράσταση Match, όπου υποδύθηκε έναν ηλικιωμένο χορογράφο δίπλα στους Τζέιν Άνταμς και Ρέι Λιότα. Ο Λαντζέλα έλαβε το βραβείο Τόνυ Καλύτερου Ηθοποιού σε Θεατρική Παράσταση, μετά την τέταρτη υποψηφιότητά του. Το 2008, πρωταγωνίστησε ως σερ Τόμας Μορ στην παράσταση του Μπρόντγουεϊ Ένας άνθρωπος για όλες τις εποχές.

Επιλέχτηκε ως Ρίτσαρντ Νίξον δίπλα στον Μάικλ Σιν για το έργο του Πίτερ Μόργκαν Frost/Nixon, το οποίο έλαβε ενθουσιώδεις κριτικές το 2007. Ο Λαντζέλα κέρδισε το τρίτο του βραβείο Τόνυ για τον ρόλο αυτό. Επανέλαβε τον ρόλο του Νίξον στην υποψήφια για Όσκαρ ταινία του 2008 Frost/Nixon: Η αναμέτρηση σε σκηνοθεσία του Ρον Χάουαρντ. Η Λαντζέλα κέρδισε επίσης Χρυσή Σφαίρα, βραβείο Σωματείου Ηθοποιών και υποψηφιότητα για BAFTA καλύτερου ηθοποιού για την ίδια ερμηνεία. Ήταν επίσης υποψήφιος για Όσκαρ Α΄ Ανδρικού Ρόλου για τον ρόλο, χάνοντας από τον Σον Πεν για την ερμηνεία του στο Milk. Η κινηματογραφική δουλειά του Λαντζέλα περιλαμβάνει επίσης ρόλους στο Καληνύχτα, και καλή τύχη του Τζορτζ Κλούνεϊ (2005) ως πρώην διευθύνων σύμβουλος του CBS, έναν ρόλο για τον οποίο προτάθηκε για το Βραβείο Σωματείου Ηθοποιών. Εμφανίστηκε επίσης στο Superman: Η επιστροφή (2006) του Μπράιαν Σίνγκερ ως Πέρι Γουάιτ. Το 2007, ο Λαντζέλα κέρδισε την αναγνώριση των κριτικών καθώς και ένα βραβείο της Ένωσης Κριτικών Κινηματογράφου της Βοστώνης για την ευαίσθητη ερμηνεία ενός ηλικιωμένου μυθιστοριογράφου στο Starting Out in the Evening.

 2009–2019: Καθιέρωση 
Στα τέλη του 2009, ο Λαντζέλα πρωταγωνίστησε στην ταινία Το κουτί του Ρίτσαρντ Κέλι με την Κάμερον Ντίαζ και τον Τζέιμς Μάρσντεν. Το 2010, έπαιξε στην ταινία Wall Street: Το χρήμα ποτέ δεν πεθαίνει του Όλιβερ Στόουν, δίπλα στους Μάικλ Ντάγκλας, Σάια Λα Μπαφ και Κάρεϊ Μάλιγκαν. Την ίδια χρονιά, έπαιξε έναν δεύτερο ρόλο στη Μοιραία σχέση, με τους Ράιαν Γκόσλινγκ και Κίρστεν Ντανστ. Το 2011, ο Λαντζέλα πρωταγωνίστησε στο δραματικό θρίλερ Ο άγνωστος, δίπλα στους Λίαμ Νίσον και Ντιάνε Κρούγκερ. Το 2012, κέρδισε κριτικούς επαίνους για τον ρόλο του στην ανεξάρτητη ταινία Ο Φρανκ και το ρομπότ, με το περιοδικό Rolling Stone να αποκαλεί την ερμηνεία του "σεμινάριο υποκριτικής".

Το 2013, ο Λαντζέλα πρωταγωνίστησε ως ανώτατος δικαστής στην ταινία του Στίβεν Φρίαρς , Muhammad Ali's Greatest Fight του HBO με τον Κρίστοφερ Πλάμερ. Τον Οκτώβριο και τον Νοέμβριο του 2013, ο Λαντζέλα έπαιξε τον Βασιλιά Ληρ σε ένα θεατρικό φεστιβάλ του Ηνωμένου Βασιλείου. Η παράσταση ταξίδεψε στο Θέατρο Χάρβεϊ της Νέας Υόρκης το 2014. Ο Λαντζέλα έπαιξε στην ταινία Η μεγάλη μέρα, στην οποία πρωταγωνιστούσαν επίσης οι Κέβιν Κόσνερ, Τζένιφερ Γκάρνερ και Ντένις Λίρι. Το 2015, ο Λαντζέλα εντάχθηκε στο καστ της δραματικής σειράς Οι Αμερικάνοι, όπου εμφανίστηκε στους κύκλους 3 έως 5.

Το 2016, έπαιξε τον ομώνυμο ρόλο στην αμερικανική πρεμιέρα του έργου του Φλόριαν Τσέλερ Ο πατέρας στο Μπρόντγουεϊ. Κέρδισε το τέταρτό του βραβείο Τόνυ για αυτή την ερμηνεία. Την ίδια χρονιά, εμφανίστηκε στην ταινία Captain Fantastic με τον Βίγκο Μόρτενσεν και προτάθηκε ξανά μαζί με το συνολικό καστ για βραβείο Σωματείου Ηθοποιών. Πρωταγωνίστησε επίσης στην τηλεοπτική ταινία Έως το τέλος (2016) του HBO ως γερουσιαστής Ρίτσαρντ Ράσελ Τζούνιορ, με τον Μπράιαν Κράνστον ως Λίντον Τζόνσον. Ο Λαντζέλα έλαβε βραβείο Critics' Choice TelevisionΚαλύτερου Β' Ανδρικού Ρόλου σε ταινία/Μίνι σειρά για την ερμηνεία του αυτή. Από το 2018 έως το 2020, εμφανίστηκε ως Σεμπάστιαν στη σειρά Kidding του Showtime, με πρωταγωνιστή τον Τζιμ Κάρεϊ.

 2020–σήμερα 
Το 2020 ο Λαντζέλα έπαιξε τον δικαστή Τζούλιους Χόφμαν στην ταινία Η δίκη των 7 του Σικάγου με θέμα μια ομάδα διαδηλωτών κατά του πολέμου του Βιετνάμ που κατηγορήθηκαν για συνωμοσία και υποκίνηση ταραχών στο Εθνικό Συνέδριο των Δημοκρατικών του 1968 στο Σικάγο. Η ταινία κυκλοφόρησε τον Σεπτέμβριο, από το Netflix.

Το 2022, μετά από έρευνες σχετικά με κατηγορίες για σεξουαλική παρενόχληση κατά τα γυρίσματα, ο Λαντζέλα απολύθηκε από τη μίνι σειρά Η πτώση του οίκου των Άσερ και αντικαταστάθηκε από τον Μπρους Γκρίνγουντ. Σε μια στήλη στο Deadline, ισχυρίστηκε ότι είχε «ακυρωθεί» και αρνήθηκε τις κατηγορίες για απαράδεκτη συμπεριφορά εκθέτοντας τη δική του εκδοχή για τα γεγονότα.

 Προσωπική ζωή 

 Γάμος και σχέσεις 
Ο Λαντζέλα είχε σχέση με τις ηθοποιούς Νταϊάν Μπέικερ και Ελίζαμπεθ Τέιλορ. Ήταν παντρεμένος με τη Ρουθ Βάιλ από τις 6 Νοεμβρίου 1977, μέχρι το διαζύγιό τους το 1995. Απέκτησαν δύο παιδιά, τον Φρανκ Γ΄ και τη Σάρα. Συμβίωσε επίσης με την ηθοποιό και κωμικό Γούπι Γκόλντμπεργκ, την οποία γνώρισε στα γυρίσματα της ταινίας Έντι, ο θρύλος του NBA, από το 1995 έως ότου χώρισαν το 2000.

 Απομνημονεύματα 
Ο Λαντζέλα εξέδωσε το 2012 τα απομνημονεύματά του με τίτλο Dropped Names: Famous Men and Women As I Knew Them .

Σε μια κριτική στην εφημερίδα New York Times Book Review, η Άντα Καλχούν έγραψε ότι "δεν ήταν περίεργο ότι ο Λαντζέλα ήταν καλεσμένος παντού".

 Φιλμογραφία 
ΈτοςΠρωτότυπος τίτλοςΤίτλος στα ΕλληνικάΡόλος1970Diary of a Mad HousewifeΤο απόρρητο ημερολόγιο μιας παντρεμένηςΤζορτζ ΠρέιγκερThe Twelve ChairsΤο μυστήριο με τις 12 καρέκλεςΌσταπ Μπέντερ1971La maison sous les arbresΤο σπίτι κάτω από τα δέντραΦιλίπ1979DraculaΚόμης Δράκουλας: Φυγή απ' τα Καρπάθιακόμης Δράκουλας1980Those Lips, Those EyesΧάρι Κρίσταλ1981SphinxΗ κατάρα της ΣφίγγαςΑχμέντ Χαζάν1986The Men's ClubΛέσχη μόνον για άνδρες;Χάρολντ Καντέρμπουρι1987Masters of the UniverseΟι κυρίαρχοι του σύμπαντοςΣκέλετορ1988And God Created WomanΚαι ο Θεός έπλασε τη γυναίκαΤζέιμς Τάιρμαν1991True IdentityΛίλαντ Κάρβερ19921492: Conquest of Paradise1492: Χριστόφορος ΚολόμβοςΣανταγέλ1993Body of EvidenceΈνοχο κορμίΤζέφρ ΡόστονDaveΝτέιβ: Πρόεδρος για μια μέραΜπομπ Αλεξάντερ1994Brainscanντετέκτιβ ΧέιντενJuniorΝόα Μπέινς1995Bad CompanyΕταιρία θανάτουΒικ ΓκράιμςCutthroat IslandΤο νησί των κουρσάρωνΝταγκ Μπράουν1996EddieΈντι, ο θρύλος του NBAΜπιλ Μπέρτζες1997LolitaΛολίταΚλερ Κίλτι1998Small SoldiersΜικροί στρατιώτεςΆρτσερ (φωνή)I'm Losing YouΣε χάνωΠέρι Νίνταμ ΚρονAlegríaπατέρας Τζουλιέτας1999The Ninth GateΗ ένατη πύληΜπόρις Μπάλκαν2000StardomΜπλεν Ντε Καστιγιόν2001Sweet NovemberΓλυκός ΝοέμβρηςΈντγκαρ Πράις2003Broadway: The Golden AgeΦρανκ Λαντζέλα2004House of DΗ συμφιλίωσηαιδεσιμότατος ΝτάνκανThe Noviceπατήρ Τιου2005Back in the DayΟι γκάνγκστερςΜπιλ ΧάντσονHow You Look to Meκαθηγητής ΝτρίσκολGood Night, and Good LuckΚαληνύχτα, και καλή τύχηΓουίλιαμ Σ. 2006Superman ReturnsSuperman: Η επιστροφήΠέρι Γουάιτ2007Starting Out in the EveningΛέοναρντ Σίλερ2008The CallerΚλήση από την ΚόλασηΤζίμι ΣτίβενςFrost/NixonFrost/Nixon: Η αναμέτρησηΡίτσαρντ ΝίξονThe Tale of DespereauxΗ ιστορία του Ντεσπερόδήμαρχος2009The BoxΤο κουτίΆρλινγκτον Στιούαρντ2010Wall Street: Money Never SleepsWall Street: Το χρήμα ποτέ δεν πεθαίνειΛούις ΖέιμπελAll Good ThingsΜοιραία σχέσηΣάνφορντ Μαρκς2011UnknownΟ άγνωστοςΡόντνεϊ Κόουλ2012Robot & FrankΟ Φρανκ και το ρομπότΦρανκThe Time BeingΓουόρνερ Νταξ2013Parts per BillionΆντι2014Muppets Most WantedΤα Μάπετς καταζητούνταιεφημέριοςNoahΝώεΩγDraft DayΗ μεγάλη μέραΆντονι Μολίνα5 to 7Σχέση 5 με 7ΣαμGrace of MonacoΓκρέις του Μονακόπατήρ Φράνσις ΤάκερKahlil Gibran's The ProphetΟ προφήτηςπασάς (φωνή)2015The Driftless AreaΑδιέξοδοι δρόμοιΤιμ Γκιρ2016Captain FantasticΤζακ ΜπέρτρανγκYouth in OregonΡέιμοντ Ένγκερσον2019Love, AntoshaΦρανκ Λαντζέλα2020The Trial of the Chicago 7Η δίκη των 7 του Σικάγουδικασστής Τζούλιους Χόφμαν2022Angry NeighborsΧάρι Μαρτς

 Βραβεία και υποψηφιότητες 
ΈτοςΒραβείοΚατηγορίαΥποψήφιο έργοΑποτέλεσμα2008ΌσκαρΑ΄ Ανδρικού ρόλουFrost/Nixon: Η αναμέτρησηΥποψηφιότητα1975ΤόνυΚαλύτερου ηθοποιού σε θεατρική παράστασηSeascapeΝίκη1978ΔράκουλαςΥποψηφιότητα2002Οικογενειακό βάροςΝίκη2004MatchΥποψηφιότητα2007Frost/NixonΝίκη2012Man and BoyΥποψηφιότητα2016Ο πατέραςΝίκη1971Χρυσές ΣφαίρεςΚαλύτερου πρωτοεμφανιζόμενου ηθοποιούDiary of a Mad HousewifeΥποψηφιότητα2008Α΄ανδρικού ρόλουFrost/Nixon: Η αναμέτρηση2008Βρετανικής Ακαδημίας ΚινηματογράφουΑ΄ Ανδρικού Ρόλου2005Σωματείου ΗθοποιώνΣυνολικού καστ σε κινηματογραφική ταινίαΚαληνύχτα, και καλή τύχη2008Α΄ Ανδρικού ρόλουFrost/NixonΣυνολικού καστ σε κινηματογραφική ταινία2016Captain Fantastic2020Η δίκη των 7 του ΣικάγουΝίκη2008SpiritΑ΄ανδρικού ρόλουStarting Out in the EveningΥποψηφιότητα2020Διεθνές Φεστιβάλ Κινηματογράφου ΚάπριΙταλοαμερικανού καλλιτέχνη της χρονιάςΗ δίκη των 7 του ΣικάγουΝίκη2016Drama DeskΗθοποιού σε θεατρική παράστασηΟ πατέρας1965ObieΕξαιρετικής ερμηνείαςGood Day1966Ο λευκός Διάβολος

 Παραπομπές 

 Εξωτερικοί σύνδεσμοι 



 Ραδιοφωνική συνέντευξη στο Fresh Air (40 λεπτά, 2012, στα Αγγλικά)

Κατηγορία:Νικητές βραβείου Tony
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί φωνής
Κατηγορία:Αμερικανοί ιταλικής καταγωγής